PATVIRTINTA

Kaišiadorių r. Žiežmarių mokyklos-darželio „Vaikystės dvaras“ direktoriaus

2016 m. spalio 3 d. įsakymu Nr. IS -111b

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**MOKINIŲ PREZIDENTŪROS**

**NUOSTATAI**

**I. BENDROSIOS NUOSTATOS**

1.Kaišiadorių r. Žiežmarių mokyklos-darželio „Vaikystės dvaras“ (toliau – mokykla) mokinių prezidentūra (toliau Prezidentūra) – tai demokratiška, savanoriška, Mokyklos mokinių savivaldos institucija, kuri renkama remiantis šiais nuostatais.

2. Prezidentūra savo veikloje vadovaujasi Mokyklos direktoriaus patvirtintais Mokinių prezidentūros nuostatais.

3. Prezidentūros buveinė yra Kaišiadorių r. Žiežmarių mokykla-darželis „ Vaikystės dvaras“, adresu: Vytauto 44A, Žiežmariai.

4. Prezidentūros veikla plėtojama Mokykloje, Kaišiadorių rajono ir Lietuvos Respublikos teritorijoje.

5. Prezidentūra – aukščiausias mokinių savivaldos vykdomasis organas.

**II. VEIKLOS VIZIJA IR MISIJA**

6. Prezidentūros *vizija* – darni, aktyvi ir pilietiška mokinių bendruomenė, ginanti demokratines vertybes bei aktyviai įsitraukianti į Mokyklos ir Žiežmarių miestelio visuomeninį gyvenimą.

7. Prezidentūros *misija –* užtikrinti tiesioginį mokinių atstovavimą bendraujant su Mokyklos vadovybe, siekiant bendros Mokyklos mokinių gerovės.

**III. PREZIDENTŪROS TIKSLAI, UŽDAVINIAI**

8*. Prezidentūros tikslai:*

8.1. vienyti mokyklos mokinius bendrai veiklai, padėti jiems keistis informacija, stiprinti tarpusavio bendradarbiavimą, skatinti bendrą veiklą;

8.2 skatinti mokinių pilietinį aktyvumą ir pilietiškumą;

8.3. skatinti mokinių iniciatyvumą, savarankiškumą ir kūrybiškumą, dalyvavimą Mokyklos bendruomenės veikose ar kitose Mokyklos savivaldos institucijose.

9. *Prezidentūros uždaviniai:*

*9.1* atstovauti mokinių interesus Mokyklos bendruomenėje ir už jos ribų, bendradarbiausiant su Mokyklos mokiniais bei mokyklos administracija;

9.2 domėtis mokinių interesais, kelti problemas ir siūlyti jų sprendimo būdus bei juos taikyti;

9.3. ugdyti mokinių etinę ir estetinę kultūrą;

9.4. įtraukti mokinius į mokyklos savivaldą,

9.5. padeda organizuoti Mokyklos suplanuotus renginius, akcijas, rengti ir įgyvendinti projektus, vykdyti prevencines programas;

9.6. rūpintis drausmės palaikymu Mokykloje;

9.7. bendradarbiauti su panašiomis mokinių institucijomis Lietuvoje ir užsienyje;

9.8. teikti pasiūlymus kitoms Mokyklos valdymo ir savivaldos institucijoms.

**MOKINIŲ PREZIDENTŪROS STRUKTŪRA IR FUNKCIJOS**

10. Prezidentūros nariais gali būti 1-4 klasių mokiniai.

11. Kandidatai į Mokinių prezidentūrą renkami visuotiniu klasių bendruomenės slaptu balsavimu ir surinkę daugiausiai balsų du mokiniai iš 1-4 klasių tampa pilnateisiais Mokinių prezidentūros nariais. Kiekviena klasė deleguoja po 2 mokinius į Mokinių prezidentūrą.

12. Kandidatams į mokinių prezidentūrą keliami reikalavimai:

12.1 būti pažangiems moksle;

12.2. savo poelgiais ir veikla nežeminti mokyklos vardo;

12.3 būti aktyviems, kūrybingiems, turintiems idėjų, kaip tobulinti Mokinių prezidentūros, Mokyklos veiklą ir nusiteikusiems tai įgyvendinti realiais darbais.

13. Prezidentūrą sudaro : Prezidentas, Prezidento pavaduotojas, prezidentūros sekretorius, prezidentūros nariai ir Mokyklos direktoriaus įsakymu paskirtas prezidentūros koordinatorius.

14. Prezidentas, Prezidento pavaduotojas ir sekretorius renkami atviru balsavimu per pirmąjį prezidentūros narių susirinkimą.

15. Prezidentūros narių įgaliojimų laikas prasideda po Prezidento inauguracijos.

16. Prezidentūros posėdžiai vyksta ne rečiau kaip kartą per savaitę. Neeilinius posėdžius šaukia prezidentas savo iniciatyva, arba prezidentūros koordinatorius.

17. Mokinių prezidentūros posėdis ir jame priimti nutarimai yra teisėti, jeigu posėdyje dalyvauja ne mažiau kaip su trečdaliai visų jos narių. Nutarimai priimami dalyvaujančių balsų dauguma.

18. Prezidentūros posėdžiams pirmininkauja Prezidentas arba jo pavaduotojas.

19. Prezidentūros sekretorius fiksuoja posėdžio nutarimus ir juos skelbia Prezidentūros informaciniame stende.

20. Mokyklos direktoriaus įsakymu patvirtinti prezidentūros nutarimai privalomi visiems Mokyklos mokiniams.

21. Prezidentūra apie savo veiklą atsiskaito visuotiniame mokinių susirinkime mokslo metų pabaigoje.

22. *Mokinių prezidentūros funkcijos:*

22.1. skelbia naują Prezidento rinkimų datą;

22.2. teikia pasiūlymus Mokyklos administracijai ir savivaldos institucijoms;

22.3. padeda organizuoti Mokyklos renginius, akcijas, projektus, vykdyti prevencines programas;

22.4.atstovauja (raštu arba žodžiu) mokinių interesus Mokyklos taryboje bei kitose savivaldos institucijose.

22.5. rūpinasi drausmės ir tvarkos palaikymu mokykloje,

22.6. teikia siūlymus dėl ugdymo organizavimo, vaikų neformaliojo švietimo programų plėtros;

22.7. svarsto Mokyklos direktoriaus ar kuruojančio mokytojo teikiamus klausimus.

**V. PREZIDENTO REGALIJOS, JŲ ĮTEIKIMAS IR PERDAVIMAS**

23. Prezidento ženklelis – naudojamas, kaip kasdieninis skiriamasis ženklas.

24. Prezidento juosta – naudojama oficialių renginių, švenčių metu.

25. Prezidento ženklelis ir Prezidento juosta – pereinamieji prezidento simboliai.

26. Prezidento ženklelis ir prezidento juosta įteikiami inauguracijos metu.

**VI. PREZIDENTO FUNKCIJOS**

27. Prezidentas yra demokratiškai rinktos Mokyklos mokinių ir prezidentūros vadovas, renkamas nuostauose patvirtinta tvarka 2 metų kadencijai.

28. Prezidentas:

28.1. atstovauja mokyklos mokinių bendruomenei;

28.2. priima prezidentūros narių atsistatydinimus;

28.3. šaukia prezidentūros posėdžius ir jiems pirmininkauja;

28.4. pasirašo ir oficialiai skelbia prezidentūros nutarimus;

28.5. tiesiogiai atsakingas už prezidentūros uždavinių vykdymą ir veiklos funkcijų užtikrinimą;.

28.6 organizuoja prezidentūros veiklą jo kadencijos metu.

29. Neeiliniai prezidento rinkimai vykdomi Prezidentui praradus įgaliojimus arba išvykus. Jų datą nustato prezidentūra.

**VII. PREZIDENTŪROS NARIAI, JŲ TEISĖS IR PAREIGOS**

30. Prezidentūros nariai – demokratinių rinkimų metu išrinkti asmenys, padedantys įgyvendinti individualius prezidento išsikeltus bei prezidentūros nuostatuose, veiklos programoje numatytus tikslus ir uždavinius.

31. *Prezidentūros nariai turi teisę:*

31.1. balsuoti prezidentūros narių susirinkimuose.

31.2. dalyvauti prezidentūros veikloje ir gauti informaciją apie ją;

31.3. teikti siūlymus susijusius su prezidentūros veikla;

31.4. teikti narių kandidatūras Prezidentui;

31.5. išstoti iš prezidentūros apie tai pranešę Prezidentui ne vėliau kaip prieš dvi savaites;

31.6. turėti kitas teises, kurios neprieštarauja prezidentūros ir Mokyklos nuostatams.

32. *Prezidentūros narių pareigos:*

32.1 laikosi prezidentūros Nuostatų bei jų pagrindų priimtų sprendimų;

32.2 apie prezidentūros susirinkime priimtus sprendimus informuoja Mokyklos mokinius.

**VIII. PREZIDENTO IR PREZIDENTŪROS NARIŲ ĮGALIOJIMŲ NUTRAUKIMAS**

33. Prezidento įgaliojimai nutrūksta, kai pasibaigia jo įgaliojimų laikas, jis atsistatydina iš pareigų ar išvyksta iš mokyklos.

34. mokyklos prezidentūra 2/3 prezidentūros narių balsų gali nušalinti Prezidentą nuo pareigų, jei jis šiurkščiai pažeidė Mokyklos mokinių prezidento vardą ar nevykdo jam pateiktų funkcijų.

35. Prezidentūros narį šiurkščiai pažeidusį Mokyklos mokinių taisykles ar nevykdantį jam patikėtų pareigų, gali pašalinti iš prezidentūros 2/3 prezidentūros narių nutarimu.

36. Laikinai išvykusio, susirgusio Prezidento pareigas eina jo pavaduotojas.

37. Prezidentui perėjus į kitą mokyklą, Prezidento pareigas eina jo pavaduotojas iki bus išrinktas kitas prezidentas.

**IX. POPAMOKINĖS VEIKOS ORGANIZAVIMAS**

38. Prezidentūra organizuoja renginius, susijusius su mokinių laisvalaikiu bei neformaliuoju ugdymu.

39. Prezidentūra neorganizuoja renginių, susijusių su politinių partijų rėmimu ar rinkimine agitacija.

40. Piniginės aukos, surinktos renginių metu, yra skiriamos kitų renginių organizavimui ar iniciatyvų realizavimui bei prezidentūros bendroms reikmėms.

**X. BAIGIAMOSIOS NUOSTATOS**

41. Nuostatus keisti ar pildyti galima prezidentūros narių susirinkime, dalyvaujant visiems prezidentūros nariams.

42. Nuostatų pakeitimas ar papildymas tampa oficialus, jei už jį balsuoja 2/3 prezidentūros narių.

43. Šie Nuostatai yra oficialus dokumentas skelbiamas viešai.